Noč.
Svet senc, ki skrivajo več kot polovico živali našega sveta.
Kamere so nam do zdaj omogočale zgolj pokukati v njihovo življenje.
Toda z najsodobnejšo tehniko
lahko ponoči vidimo enako jasno kot podnevi.
S kamerami, ki so stokrat občutljivejše od človeških oči,
zdaj lepoto noči lahko posnamemo...
V barvah.
Tuje pokrajine.
Nenavadna bitja, ki oživijo v temi.
Vedenje, kakršnega še nismo videli.
Zdaj lahko življenje živali spremljamo
tudi v zadnji resnični divjini na svetu.
V noči.
Sončni zahod nad namibijsko Obalo okostnjakov.
PRIPOVEDUJE TOM HIDDLESTON
Tam, kjer se afriška puščava sreča z Atlantskim oceanom.
Videti je prazna.
Toda vsako leto za nekaj mesecev
obalo zavzamejo morski obiskovalci.
Kapski morski medvedi.
Vsako spomlad se jih na kopno pride parit več kot pol milijona.
Območje se zdi čudovito za vzrejo mladičev.
Ta mladič ima le nekaj tednov.
Še vedno je popolnoma odvisen od mame.
Prve štiri mesece
se bo hranil le z njenim zelo kaloričnim mlekom.
Toda zagotavljanje mleka za lačnega mladiča je naporno.
Matere se morajo zato redno vračati v morje in jesti.
Pogosto za več dni skupaj.
Takrat pustijo mladiče...
Same.
Vendar je mrak nevaren čas dneva.
Par podsedliških šakalov.
Ob mladičih ni zaščitniških mam.
Znajti se morajo sami.
Branijo se lahko le z ostrimi zobmi.
Mladiči podnevi navadno lahko preženejo šakale.
Toda ko se zmrači, so v prednosti šakali.
V temi bodo lahko nepričakovano napadli.
Te mladiče čaka naporna in nevarna noč.
Še nikoli nam ni uspelo videti, kaj vse se na tej obali dogaja v temi.
Toda zdaj imamo novo opremo.
Omogoča razkrivanje skrivnosti...
Kot še nikoli doslej.
Prve ure po padcu teme je v koloniji hrupno.
Osamljen mladič med tem truščem kliče mamo.
Toda odrasli v bližini mu ne ponudijo utehe.
Kapski morski medvedi varujejo le svoj naraščaj.
Mladič mora zase poskrbeti sam.
Toda na srečo so na ribolov odšle tudi mame številnih drugih mladičev.
V mesečini se stisnejo skupaj in oblikujejo samosvoje jasli.
Tako imajo največ možnosti, da ostanejo varni.
Ponoči je previdnost upravičena.
Na obali leži v pesek zakopana ladijska razbitina.
Zdaj je brlog za najmočnejši trop šakalov na tej obali.
Več kot 95 % njihovega jedilnika
sestavlja le ena vrsta hrane, mladiči morskih medvedov.
S tem zavijanjem kličejo k začetku lova.
Pred nami ga ni posnel še nihče.
Občutljive kamere sledijo šakalom pri nočnem napadu.
Odrasli morski medvedi so zanje preveliki.
Trop se prikrade v srce kolonije. Išče mladiče.
Našim očem...
Mladiče skriva tema.
Šakali pa imajo izvrsten nočni vid.
Zato lahko izsledijo vse ranljive mladiče.
Speči mladič.
V bližini je odrasel morski medved in šakal se umakne.
Toda iz zavetja jasli je odtaval še en mladič.
Šakali so ga opazili.
Rešil se bo le, če bo dosegel morje.
Šakali mu tja ne bodo sledili.
Uspelo mu je pobegniti.
Stran od valov
se iz puščave oglaša nenavaden zbor.
Čez dan so se skrivali pred soncem.
Toda v nočnem času iz brlogov prilezejo majhni puščavski prebivalci.
Samec peščenega gekona išče ljubezenske prigode.
Vendar v temi družice ni preprosto najti.
Zato laja.
Tej samici so zvoki všeč.
Toda če se želi odzvati klicu...
Mora tvegati življenje.
Pajek iz družine sparasidov.
Lovec na gekone.
Z ugrizom v žrtev vbrizga smrtonosen strup.
V trdi temi zaznava plen po neznatnih tresljajih v pesku.
Gekon je bil prehiter in pajek se umakne v podzemni brlog.
Za peščene gekone je iskanje ljubezenskih srečanj nevarno.
Vendar se splača tvegati.
Ta obalna puščava ponoči skriva še druga presenečenja.
Pesek ni pogoltnil le ladij.
Pogoltnil je tudi naselja.
Stara zapuščena rudarska postojanka.
V njej strašijo nenavadni nočni duhovi.
Rjave hijene, ki jih domačini imenujejo naplavljeni volkovi.
Tokrat nam je prvič uspelo pokukati
v nočno življenje teh živali.
Ruševine zapuščene igralnice so zdaj brlog majhne družine.
V njej so mama...
In njeni najstniški hčeri.
Mladički nista jedli ves dan.
Lačni sta.
In nataknjeni.
Ta nenavadni nočni dvoboj opisujejo kot ravs smrčkov.
Tako mlade hijene med sabo preizkušajo moč.
Mladi hijeni se ravsata, njuna mama pa mora poiskati hrano.
Rjave hijene veljajo za mrhovinarke.
Toda na tem odseku obale so se naučile tudi loviti.
Mlade morske medvede.
Zdaj lahko prvič razkrijemo,
kako tema hijenam pomaga uloviti plen.
Brez naprednih kamer...
Hijene skoraj ni mogoče opaziti.
Mama se skriva v sencah.
Morskih medvedov ne preganja.
Čaka, da oni pridejo do nje.
Za las zunaj dosega.
Vendar se bodo razmere obrnile v hijenin prid.
Po polnoči
se z morja privali megla in zakrije luno.
Morski medvedi zdaj hijeno še teže opazijo.
Znova se namesti med skalami.
In čaka.
Končno pride mimo idealen plen.
Hijena pokonča mladiča z močnimi čeljustmi.
Plen kmalu pritegne neželeno pozornost.
Hijeno obkroži 20 lačnih šakalov.
Vendar tako močni nočni lovki ni kos niti ves trop.
Za nocoj je lova konec.
Zasvita se.
Trop šakalov se vrne v brlog v ladijski razbitini.
Kolonija morskih medvedov se začne prebujati.
Ker so se stiskali skupaj, jih je večina preživela noč.
In en mladič zasliši znan klic.
Mama se je vrnila.
Mladič končno pride do mleka.
Mladiči bodo čez nekaj mesecev dovolj veliki za odhod s te obale.
Novo poglavje v življenju bodo začeli na morju.
In na namibijski Obali okostnjakov bo spet vse mirno.
ZEMLJA PONOČI
POSNETO PONOČI
Pri ustvarjanju te oddaje je bilo za našo ekipo najtežje
snemanje izmuzljivih rjavih hijen.
Zaradi njih so morali v zapuščeni kraj.
Smo edini ljudje daleč naokoli.
POMOČNICA PRODUCENTA
Ponoči je precej srhljivo.
Srhljivi občutek se je še okrepil,
ko so se iz oči v oči srečali z veliko hijeno.
Za las.
Nihče ni vedel, kaj lahko ponoči pričakuje od teh plenilcev.
Niti poznavalka hijen dr. Ingrid Wiesel ne.
Podnevi jih opazujem že dolgo.
RAZISKOVALKA RJAVIH HIJEN
Toda ponoči se morda vedejo drugače.
Tega posnetka se zelo veselim.
Letalnik z naprednimi kamerami je omogočil raziskovanje podrtij.
Članom ekipe je pomagal izbrati mesta za kamere.
V stari igralnici so odkrili brlog.
Noro.
Hijene tu preučujem že 20 let.
Prvič sodelujem s filmskim podjetjem, ki lahko snema ponoči.
Člane ekipe je v več tednih opazovanja
nočno vedenje hijen pogosto presenetilo.
Nekaterih oblik vedenja ni poznala niti Ingrid.
Vau, to je bil izjemen posnetek.
Kar ne morem verjeti.
Najbolj pa se ji je zdelo zanimivo,
kako so se hijeni pridružili njeni sosedje šakali.
Šakali jo resnično nadlegujejo.
Ponoči je to verjetno veliko pogosteje.
Eden od šakalov je bil tako drzen,
da je poskušal opleniti brlog hijen.
To nikoli ni pametno.
Lepo je videti, kaj počnejo ponoči.
Znanstveniki in najsodobnejša tehnika
so ekipi omogočili posneti prizore, ki jih ni videl še nihče.
Utrinke iz življenja teh skrivnostnih nočnih živali.
Prevedla Polona Mertelj